Par Latvijas Universitātes organizēta iepirkuma „ **Mehāniskās (piespiedu) un dabīgās ventilācijas sistēmas maģistrālo gaisa vadu tīrīšana Latvijas Universitātes ēkās**” (iepirkuma identifikācijas Nr.LU 2018/17\_I) (turpmāk – Iepirkums) nolikumā noteikto prasību skaidrojumu.

1. **Jautājums:** Lūdzu atsūtīt kontaktpersonas informāciju, kura pilnā apmērā var nodrošināt iepirkumā par Mehāniskās (piespiedu) un dabīgās ventilācijas sistēmas maģistrālo gaisa vadu tīrīšanu Latvijas Universitātes ēkās norādīto gaisa vadu apsekošanu minētajos objektos.

**Atbilde:** Pasūtītāja kontaktpersona, kura var nodrošināt iepirkumā par Mehāniskās (piespiedu) un dabīgās ventilācijas sistēmas maģistrālo gaisa vadu tīrīšanu Latvijas Universitātes ēkās norādīto gaisa vadu apsekošanu ir LU Tehniskā nodrošinājuma daļas vadītāja vietnieks Guntars Greters, tālr. 29366999, e-pasts: guntars.greters@lu.lv

1. **Jautājums:** Iepirkuma nomenklatūras (CPV) kods: 90915000-4 (Krāšņu un skursteņu tīrīšanas pakalpojumi). Lūdzu 1.5 punktu mainīt, par cik īsti neatbilst faktiskais situācijai. Konstatēto darbu izpildei piemērotāks iepirkuma kods būtu CPV 71315410-6 “Ventilācijas sistēmas pārbaude”.

**Atbilde:** Iepirkuma nomenklatūras (CPV) kods ir norādīts atbilstoši nepieciešamo pakalpojumu būtībai, jo pamatā nepieciešami tieši tīrīšanas pakalpojumi, nevis tikai ventilācijas sistēmas pārbaude.

1. **Jautājums:** Tehniskajā specifikācijā un Pretendenta tehniskajā piedāvājumā pie Pasūtītāja prasībām ir minēti šādi punkti:

- Skursteņslaucītāja pakalpojumi jāveic atbilstoši Ministru kabineta 2016.gada 19. aprīļa noteikumiem Nr.238 „Ugunsdrošības noteikumi”;

- Pēc katra objekta dūmvadu, ventilācijas kanālu un ventilācijas sistēmu tīrīšanas u.c. darbu pabeigšanas skursteņslaucītājs: sastāda aktu par dūmvadu un ventilācijas kanālu tīrīšanas rezultātiem un tehnisko stāvokli saskaņā ar Ministru kabineta 2016.gada 19.aprīļa noteikumiem Nr.238 „Ugunsdrošības noteikumi”

- skursteņslaucītāju pakalpojumi jāveic nepārtraucot Latvijas Universitātes pamatfunkciju izpildi, jāievēro Latvijas Universitātes iekšējo kārtību un noteikumus. Pirms darbu uzsākšanas jāsaskaņo ar Pasūtītāju darbu veikšanas grafiks.

MK noteikumi Nr. 238 nenosaka, ka mehāniskās un dabīgās ventilācijas kanālus jātīra skursteņslaucītājam. Lūdzu, veikt izmaiņas augstāk minētajos iepirkuma punktos!

 **Atbilde:** MK 19.04.2016. “Ugunsdrošības noteikumu” 72. un 92. punkti nosaka, ka par dūmvada, apkures ierīces un iekārtas, gāzes aparāta, dabīgās ventilācijas kanāla un mehāniskās ventilācijas sistēmas tīrīšanas rezultātiem sastāda aktu, kurā norāda arī informāciju par izglītību vai kvalifikāciju apliecinoša dokumenta vai prakses sertifikāta nosaukumu un numuru personai, kas veica “Ugunsdrošības noteikumu” 72. un 92. punktos minēto ventilācijas sistēmu tīrīšanu. Tādējādi no minētajiem MK noteikumiem ir secināms, ka personai, kura veic dūmvada, apkures ierīces un iekārtas, gāzes aparāta, dabīgās ventilācijas kanāla un mehāniskās ventilācijas sistēmas tīrīšanu, ir jābūt ar atbilstošu izglītību, kvalifikāciju un/vai pieredzi.

Ņemot vērā, ka skursteņslaucītāja profesijas standartā PS 0385 (saskaņots Profesionālās izglītības un nodarbinātības trīspusējās sadarbības sēdē 20.12.2006., protokols Nr.7) ietilpst iepirkuma tehniskajā specifikācijā paredzēto darbu veikšana, un, pamatojoties uz Amatniecības likuma 6. pantu un MK noteikumiem Nr.762 “Noteikumi par amatiem, kuros personu profesionālā darbība ir uzskatāma par amatniecību”, skursteņslaucītājam ir kvalifikācijas dokumenti un prakses sertifikāts, kurus piešķir Latvijas Amatniecības kamera, Pasūtītājs ir norādījis skursteņslaucītāju kā iespējamo pakalpojumu sniedzēju, kuram ir nepieciešamie izglītību, kvalifikāciju un pieredzi apliecinošie dokumenti. Pretendents pakalpojumu izpildei var piesaistīt arī personas bez skursteņslaucītāja kvalifikācijas, bet kurām ir nepieciešamie dokumenti, kas apliecina pakalpojuma sniegšanai atbilstošu izglītību, kvalifikāciju un pieredzi.

Ņemot vērā iepriekš minēto, izmaiņas norādītajos iepirkuma Tehniskās specifikācijas un Pretendenta tehniskajā piedāvājumā nav nepieciešamas.

1. **Jautājumi:**
	1. Lūdzu nodrošināt iespēju elektroniskiem ventilācijas plāniem augstāk minētajiem objektiem, ja nav iespēja tos atsūtīt/ nolādēt elektroniski, varbūt ir pieejamas kopijas vai iespēja apskatīties plānus dabā?
	2. Vai ir iespējams saņemt gaisa vadu izpilddokumentāciju – rasējumus uz dotajām adresēm?

**Atbilde:** Atbildot uz uzdotajiem jautājumiem par gaisa vadu plāniem un rasējumiem, paskaidrojam, ka tehniskajā specifikācijā ir iekļautas minimālās prasības, lai pretendents varētu sagatavot un iesniegt savu piedāvājumu iepirkumā. Pretendentam ir tiesības veikt objektu apskati, par apskates laikiem iepriekš vienojoties ar LU Tehniskā nodrošinājuma daļas vadītāja vietnieku Guntaru Greteru , tālr. 29366999 , e-pasts: guntars.greters@lu.lv.